Märt Avandi

**Märt Avandi** (sündinud 26. veebruaril 1981) on eesti näitleja, laulja ja saatejuht. 

## Haridus
Märt Avandi on lõpetanud Rapla Ühisgümnaasiumi 1999. aastal ning Eesti Muusikaakadeemia Kõrgema Lavakunstikooli 2004. aastal (21. lend).

## Töö ja looming
Ta töötas aastatel 2004–2006 Rakvere Teatris, 2006–2008 Endla teatris ja 2009–2014 Draamateatris. Alates 2015. aastast kuni 2025. aasta oktoobrini oli Märt Avandi taas Endla teatri näitleja.

Aastatel 2015–2018 juhtis Avandi TV3 populaarset meelelahutussaadet "Su nägu kõlab tuttavalt".

Üks kaalukamaid filmirolle oli Avandil 2015. aastal valminud mängufilmis "Vehkleja", kus ta kehastas treener Endel Nelist.

Ehkki Märt Avandi ampluaa on märksa laiem, on ta üks Eesti hinnatumaid koomikuid. Sageli on esinenud paaris koos Ott Sepaga, eriti televisioonis, kus nad on mänginud peaosi Eesti Televisiooni sketšisarjas "Tujurikkuja".

Avandi on Eesti Vähihaigete Laste Vanemate Liidu kõneisik ja esimees.

## Teatrirollid

### Eesti Draamateater

* 2002 – August Kitzberg, "Suur kosjasõit" – Lõoke
* 2002 – Ferenc Molnár, "Liilia" – Liilia
* 2004 – Jakob Karu&nbsp;/ Andrus Kivirähk&nbsp;/ Tiit Ojasoo, "Asjade seis"
* 2008 – Eugene O'Neill, "Pikk päevatee kaob öösse" – Edmund Tyrone
* 2009 – Edna Mazja, "Mängud tagahoovis ehk Because" – Asaf Saharov
* 2009 – Lauri Lagle / Maria Lee Liivak, "Sinul on meretäis hirmu" – Rivo
* 2010 – Andrus Kivirähk, "Vassiljev ja Bubõr ta tegid siia" – Ivanov, Siegfried
* 2011 – Shakespeare, "Võlanõudjad" – Lancelot Gobbo
* 2011 – Eugene O'Neill, "Saatuse heidikute kuu" – Jim Tyrone
* 2011 – Uku Uusberg, "Kuni inglid sekkuvad" – Aleksander
* 2012 – David Edgar, "Nelipühad" – Raif
* 2012 – Martin Algus, "Kontakt" – Johan
* 2012 – Mika Keränen, "Vana roosa maja" – Ahto
* 2013 – Tom Stoppard, "Utoopia rannik. II osa. Laevahukk" – Nikolai Sazonov
* 2014 – Merle Karusoo / Liis Aedmaa&nbsp;/ Jan Rahman&nbsp;/ Piret Saul-Gorodilov, "Laul, mis jääb" – Raimond Valgre

### Rolle mujal

* 2004 – "Valgelaev ja taevakäijad" – osaline (Albu suvelavastus)
* 2005 – "Misjonärid" – Rahutuvi (Rakvere teater)
* 2005 – "Inimese teekond" – osaline (NO99)
* 2005 – "Hulkur Rasmus" – Klaus ja Liander (Emajõe Suveteater)
* 2005 – "Pidusöök" – teener (Rakvere teater)
* 2005 – "Siiralt valetades" – Gobbel (Rakvere teater)
* 2006 – "Gupi" – Paša (Rakvere teater)
* 2007 – "Proffet" – osaline (Albu suvelavastus)
* 2008 – "Nii on meil moes" – Billy Croker (muusikal Linnahallis)
* 2009 – "Pea vahetus" – Mees 1 (NO99)
* 2009 – "Küüni täitmise lood ja laulud" – Lui (Saueaugu Teatritalu)
* 2014 – "Savoy ball" – Mustafa (Estonia)

## Telesarjad ja -saated
* 2004 – "Buratino tegutseb jälle" – Murka (ETV)
* 2007 – "Kelgukoerad" – Marek (Kanal 2)
* 2008 – "Eesti otsib superstaari" üks saatejuhte (TV3)
* 2008 – "Tuulepealne maa" – Indrek Kallaste (ETV)
* 2008–2013 – "Tujurikkuja" – stsenarist ja üks osatäitjaid (ETV)
* 2009–2013, 2017–2018 – "Kättemaksukontor" – Gerth Maango, politseinik (TV3)
* 2010 – "Eesti Laul 2010" – üks saatejuhte (ETV)
* 2010 – "Riigimehed" – Reklaamiagentuuri guru (ETV)
* 2011 – "Eesti Laul 2011" – üks saatejuhte (ETV)
* 2012 – "Nurjatud tüdrukud" – Markus Tamm (TV3)
* 2015–2018 – "Su nägu kõlab tuttavalt" – saatejuht (TV3)
* 2015 – "Restart" – Naaber
* 2015 – "Mustad lesed" – Erno
* 2016 – "Eesti Laul 2016" – üks saatejuhte (ETV)
* 2016 – "Kellapid" – Röövel Tom (TV3)
* 2017 – "Eesti Laul 2017" – üks saatejuhte (ETV)
* 2017 – "Suure tähe väike täht" – üks saatejuhte (TV3)
* 2022 – "Kes tappis Otto Mülleri?" – Oliver

## Filmid

* 2005 – "Malev" – Jurmala foogt Hippolyt
* 2006 – "Meeletu" – Kinnisvaraagent
* 2006 – "Tulnukas ehk Valdise pääsemine 11 osas" – Valdis
* 2008 – "Mina olin siin" – Aivo
* 2008 – "Isemoodi muinasjutt" – Noore kuninga (hääl)
* 2008 – "Välk" – koer Välk (hääl)
* 2010 – "Punane elavhõbe" – Sander
* 2010 – "Lelulugu 3" – Ken (hääl)
* 2011 – "Rango" – Rango (hääl)
* 2013 – "Elavad pildid" – Raimond
* 2015 – "Vehkleja" – Endel
* 2019 – "Vanamehe film" – Lehm (hääl)
* 2019 – "Kohtunik" – Vend
* 2019 – "Johannes Pääsukese tõeline elu" – Harri Volter
* 2024 – "Tulnukas 2 ehk Valdise tagasitulek 17 osas" – Valdis
* 2025 – "Fränk" – Priit
* 2025 – "Jan Uuspõld läheb koju" – Gabriel

## Tunnustus
* 2005 Eesti teatri festivali Draama 2005 laureaat (särava episoodilise rolli eest lavastuses "Pidusöök", Rakvere teater) 
* 2007 Eesti teatri festivali Draama 2007 laureaat koos Piret Laurimaaga – "võluvaimad armastajad" ("Karge meri", Endla teater)
* 2009 Draamateatri kolleegipreemia Suur Ants (meespeaosa preemia, Asafi rolli eest lavastuses "Because ehk Mängud tagahoovis") 
* 2013 Oskar Lutsu huumoripreemia  
* 2013 Eesti meelelahutusauhindade konkurss, parim teleseriaali näitleja
* 2015 nominatsioon Soome filmiauhindade parima meesnäitleja kategoorias filmis "Vehkleja" tehtud rolli eest 
* 2016 Valgetähe IV klassi teenetemärk 
* 2016 Selge Kõneleja auhind
* 2017 Eesti Teatriliidu meespeaosatäitja auhind 
* 2018 Eesti meelelahutusauhindade]] konkurss, parim meelelahutaja
* 2018 Eesti filmi- ja teleauhindade nominatsioon parima meessaatejuhi kategoorias 
* 2021 Raadioteatri näitlejaauhind

## Isiklikku

Märt Avandi on 11. augustist 2007 olnud abielus Tõnis Mägi ja Laine Mägi tütre Liis-Katrin Avandiga. Neil oli kaks poega: Albert, kes pulmade ajal oli aasta ja kaks kuud vana, ja Herman. 2012. aasta alguses suri poeg Albert viieaastasena vähki. Sellest ajast tegutsevad Avandid Eesti Vähihaigete Laste Vanemate Liidus. 2014. aasta novembri algul sündis tütar Helmi. 

Juulis 2025 teatasid Liis-Katrin ja Märt Avandi lahkuminekust. 

Avandi on kannatanud depressiooni ja alkoholismi all ning olnud kokaiinisõltlane.

## Viited

## Välislingid
* Priit Pullerits. "Märt Avandi sai virtuaalmiljonäriks" Postimees, 25. oktoober 2008
* Tiiu Laks. "Märt Avandi – konkreetne mees konkreetse tüübita" EPL, 7. veebruar 2009
* Maarius Suviste. "Märt Avandi Lutsu preemiast – miks Ott sai selle enne mind?" Õhtuleht, 8. aprill 2013
* Tõnu Pedaru. "Märt Avandi mängib peaosa suurlavastuses "Laul, mis jääb"" ERR, 24. aprill 2014
* Tõnu Pedaru. "Märt Avandi tahab aja maha võtta" ERR, 24. aprill 2014
*Märt Avandi – "Ma tahan pidurdada seda tempot, see on liig!" Õhtuleht, 25. aprill 2014 
* Märt Avandi šokeeriv avaldus: olen kokaiinilaksu all olles alati enda kõvasti kehvem versioon olnud. elu24.postimees.ee, 8. veebruar 2023